Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7473

(5) Az előzetes engedély kiadására csak abban az esetben kerülhet sor, ha az illetékes hatóságok képesek azonosítani az újra behozott végtermékekben az ideiglenesen kivitt árukat. Az illetékes hatóságok elutasíthatják a szabályozásban való részesítést, amennyiben megállapítják, hogy nem áll rendelkezésükre minden biztosíték a (2) bekezdésben említett rendelkezések érvényesülésének gyakorlati ellenőrzésére. Az áruk összértéke: — a korábban behozott áruk esetében az áruknak 1224/80/EGK rendeletet értelmében vett vámértéke (HL L 134. szám, 1980.5.31., 1. o.); — egyéb esetekben a gyári ár. 2004/60/II. szám Az előzetes engedély meghatározza, milyen feltételek mellett kerülhet sor a feldolgozásra, így különösen: – az exportálandó áruk és az újra behozandó termékek mennyiségei; e mennyiségeket azon elszámolási kulcsra való hivatkozással számolják ki, amelyet feldolgozó tevékenység vagy tevékenységek műszaki adatai vagy – ezek hiányában – a jelenlegi Közösségben a hasonló jellegű tevékenységekről rendelkezésre álló adatok alapján határoznak meg, – a végtermékekben az ideiglenesen kivitt áruk azonosításának módja, – a feldolgozó tevékenység vagy tevékenységek elvégzéséhez szükséges idő alapján az újrabehozatalra vonatkozó határidő.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes